text: [{"text_idx": "#000004", "text": "Qorannoo COVID-19 ogeeyyota fayyaa biyyattiif taasifame hordofuun, namoonni 511 dhibee kanaan faalamuu ministeerri Fayyaa biyyatti ibse. Haaluma kanaan Ogeeyyoota fayyaa kana jidduu hanga ammaatti doktora 1 dabalatee, hojjatoonni fayyaa lama du\u2019uu odeeyfannoon ni addeessa."}, {"text_idx": "#000005", "text": "Ministeerri fayyaa biyyatti Zweli Mkhize, Ogeeyyiin 148 ammoo bayyanatanii mana yaalaa irraa bahu beeksise."}, {"text_idx": "#000006", "text": "Afrikaan kibbaa biyyoota ardii Afrikaa lakkoofsa namoota dhibee kanaan qabamanii guddaa qaban jidduu sadarkaa jalqabaa irratti argamti. Hanga guyyaa har\u2019aatti lakkoofsi namoota biyyatti keessatti qabamanii 7,572 gahu fi namoonni 148 sababa dhibee Vaayirasii koroonaatiin du\u2019uu odeeyfannoon ni addeessa."}, {"text_idx": "#000007", "text": "Odeyfannoo biraatiin, gabaasni mana marii ogeeyyii Fayyaa Addunyaa(ICN) irraa bahe, guutuu addunyaatti lakkoofsi hojjettoota Fayyaa COVID-19\u2019n qabamanii 90,000 kan tilmaamu tahuu fi kana jidduu immoo 260 ol du\u2019uu mul\u2019isa."}]